3. melléklet a 8/2016 (III.25.) önkormányzati rendelethez

**Pályázati szabályzat**

1. A meghirdetésre kerülő pályázatokról – a 2-4. pontokba foglaltak szerint- rövidített és részletes pályázati kiírást kell készíteni.
2. A rövidített pályázati kiírás minimális tartalmi elemei:
3. az ingatlan helyrajzi száma, pontos címe, ingatlan-nyilvántartási megnevezése, területe,
4. indulóár/használati díj összege,
5. a pályázati ajánlat benyújtásának helye és határideje, valamint
6. a részletes pályázati kiírás megtekintésének helye.
7. A rövidített pályázati kiírást legalább egy helyi hirdetési lapban, a helyi televízió képújságján, valamint Gyöngyös Város honlapján, és a kiíró által szükségesnek tartott helyen meg kell jelentetni, egyben a Polgármesteri Hivatal hirdetőtáblájára ki kell függeszteni.
8. A részletes pályázati kiírásnak a 2. pontban meghatározottakon felül tartalmaznia kell:
9. az ingatlan jellemző sajátosságait;
10. amennyiben az ingatlan elővásárlási joggal terhelt, az erre való utalást;
11. a pályázat elbírálásának határidejét;
12. az ingatlan megtekintésének módját;
13. a fizetési feltételeket;
14. több pályázat esetén a pályázati tárgyalás lehetőségét;
15. e melléklet 5. pontjában meghatározott, a pályázatot közvetlenül érintő rendelkezéseket;
16. értékesítés esetén a pályázati biztosíték kikötését, melynek összege indulóár nettó összegének 10 %-a, amelyet az Önkormányzat pénzintézetnél nyitott letéti számlájára kell – a pályázat benyújtását megelőzően befizetni. Utalni kell arra is, hogy a pályázati biztosíték összege a vételárba beszámít, eredménytelen pályázat esetén az elbírálást követő 8 napon belül visszautalásra kerül, valamint arra, hogy a pályázati biztosíték bankgarancia formájában is nyújtható;
17. azon tájékoztatást, hogy a kiíró a pályázati eljárást indoklás és jogkövetkezmények nélkül eredménytelennek nyilváníthatja;
18. amennyiben a kiíró a részletes pályázati felhívás (dokumentáció) kiadását ellenértékhez köti, annak összegét.
19. a pályázati tárgyalás szabályaira vonatkozó 15. pontban foglalt rendelkezéseket.
20. A pályázati kiírásra benyújtott pályázatnak tartalmaznia kell

1. a szerződés megkötéséhez szükséges adatokat:

* a pályázó magánszemély családi és utónevét, leánykori családi és utónevét, születési helyét, születési évét, anyja nevét, lakcímét, személyi azonosítóját, adóazonosítóját, továbbá pénzintézeti folyószámlaszámát,
* a statisztikai számjellel rendelkező szervezet megnevezését, székhelyét és törzsszámát, adószámát, pénzintézeti bankszámlaszámát, valamint csatolnia kell a cégkivonatot (vállalkozói engedélyének másolatát), és aláírási címpéldányt;

1. az ár/használati díj ajánlatot, a vételár megfizetésének módját, határidejét;
2. pályázó azon nyilatkozatát, hogy a pályázati feltételeket elfogadja.
3. A pályázatot zárt, megcímezetlen, feladót és más jelet nem tartalmazó borítékban a Polgármesteri Hivatal Jegyzői Iroda Vagyonkezelő Csoportjánál kell leadni. A pályázatot tartalmazó borítékot sorszámmal kell ellátni. Az átvételi elismervényen az átvétel dátumán és sorszámán, valamint az átvevő nevén, valamint a Polgármesteri Hivatal bélyegzőjén kívül más nem helyezhető el. A kiadott sorszámokról nyilvántartást kell vezetni. A pályázati ajánlatokat tartalmazó zárt borítékokat a Jegyző vagy az általa ezzel megbízott személy bontja fel, amelyről jegyzőkönyvet kell felvenni. A bontásnál az ajánlattevők vagy az általuk írásban meghatalmazott személyek (legfeljebb 3 fő/ajánlattevő) jelen lehetnek.
4. A pályázat elbírálására – ideértve a pályázat érvénytelenségét, eredménytelenségét megállapító döntést is – e rendelet 6. § (2) bekezdésében meghatározott hatáskör gyakorlója jogosult.
5. A a 6. § (2) bekezdés szerinti hatáskör gyakorlója dönt a pályázati eljárás indoklás nélküli eredménytelenné nyilvánításáról (e melléklet 4. i. pont), valamint, ha a pályázat a Képviselő-testület határozata alapján a vételáron kívüli egyéb bírálati szempontokat is tartalmaz.
6. Érvénytelen a pályázat, ha nem felel meg a pályázati kiírásnak, különösen, ha az a pályázati felhívásban megjelölt ár alatti ajánlatot tartalmaz, vagy a pályázó az előírt pályázati biztosítékot nem fizeti meg, vagy erre vonatkozóan nem csatol megfelelő bankgaranciát.
7. Az elbírálás előtt a pályázót hiánypótlásra kell felhívni, amennyiben a pályázat hiányossága nem a pályázati felhívásban megjelölt ár alatti ajánlat vagy a pályázati biztosíték hiánya. A hiánypótlási határidő legfeljebb 8 napban határozható meg.
8. Eredménytelen a pályázat, ha
9. ajánlat nem érkezik, vagy
10. csak érvénytelen pályázatok érkeznek, vagy
11. a hatáskör gyakorlója a pályázatot visszavonja.
12. A pályázat - változtatás nélkül történő - újbóli kiírásáról a kiíró dönt.
13. Amennyiben az ismételt pályázati eljárást megelőzően az induló ár összegének csökkentése indokolt, e kérdésben e rendelet 6. § (2) bekezdés szerinti hatáskör gyakorlója a 11. § (1) bekezdése szerint dönt.
14. Ha a pályázati felhívásra kettő vagy több érvényes pályázat érkezik, zártkörű pályázati tárgyalást kell tartani. A pályázati tárgyaláson csak az érvényes ajánlatot tevők vehetnek részt.
15. A pályázati tárgyalás szabályai:
16. A pályázati tárgyalás lefolytatása a pályázat kiírójának, vagy az általa megbízottnak a feladata.
17. A pályázati tárgyaláson a levezető elnökön és a jegyzőkönyvvezetőn kívül az érvényesen pályázók (legfeljebb 3 fő képviselő/ajánlattevő) vesz részt.
18. A pályázati tárgyalásról folyamatosan vezetett jegyzőkönyv készül (az ajánlatokat a pályázók nevével együtt rögzítik), amelyet valamennyi résztvevő aláír.
19. A licit alapja a beérkezett érvényes pályázatban szereplő legmagasabb árajánlat, a licitlépcső összegét a pályázat kiírója határozza meg.
20. A pályázati biztosíték a pályázati tárgyaláson való részvételtől a szerződés megkötéséig bánatpénzzé, szerződéskötéskor foglalóvá alakul, melyet a vételárba be kell számítani, a további ajánlattevőnek 8 napon belül vissza kell utalni.
21. A tárgyalás megkezdésekor a levezető elnök

* ismerteti a beérkezett pályázatokat,
* tájékoztatja a résztvevőket a pályázati tárgyalás szabályairól, a licitálás módjáról,
* nyilatkoztatja a jelenlévőket, hogy a pályázati eljárásban áll-e fenn kizárási ok, van-e egyéb kérdés, észrevétel,
* felhívja a figyelmet a pályázattól való visszalépés következményeire.

1. A pályázat lefolytatását követően a levezető elnök eredményt hirdet, felhívja a nyertes pályázó figyelmét a teendőire, a szerződéskötés időpontjára, a fizetési határidőre.
2. A szerződést a pályázati eljárást követő 30 napon belül meg kell kötni.
3. Értékesítés esetén, amennyiben a vételár megfizetéséhez hitel felvétele szükséges, úgy a hitelintézeti döntést követő 30 napon belül kell megkötni. Amennyiben a nyertes pályázó a szerződést határidőben neki felróható okokból nem köti meg, úgy tekintendő, hogy a szerződés megkötésétől eláll, ez esetben a bánatpénz összegét a pályázó elveszíti.
4. A megkötött adásvételi szerződés alapján a teljes vételárat a szerződésben foglalt határidőben meg kell fizetni, amennyiben a vevő legalább 30 napos késedelembe esik, az Önkormányzat jogosult a szerződéstől elállni, ez esetben a vevő a foglaló összegét elveszíti.